CELEX: 31985R0889
Language: el
Date: 1985-04-02 00:00:00
Title: Κανονισμός (ΕΟΚ) αριθ. 889/85 της Επιτροπής της 2ας Απριλίου 1985 που τροποποιεί για έκτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας

Avis juridique important

|

31985R0889

Κανονισμός (ΕΟΚ) αριθ. 889/85 της Επιτροπής της 2ας Απριλίου 1985 που τροποποιεί για έκτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας  

Επίσημη Εφημερίδα αριθ. L 096 της 03/04/1985 σ. 0015 - 0016 Ισπανική ειδική έκδοση: Κεφάλαιο 03 τόμος 34 σ. 0097  Πορτογαλική ειδική έκδοση : Κεφάλαιο 03 τόμος 34 σ. 0097 

***** ΚΑΝΟΝΙΣΜΟΣ (ΕΟΚ) αριθ. 889/85 ΤΗΣ ΕΠΙΤΡΟΠΗΣ  της 2ας Απριλίου 1985  που τροποποιεί για έκτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 871/84 (2), και ιδίως το άρθρο 4 παράγραφος 2 και το άρθρο 7 παράγραφος 4,  Εκτιμώντας:  ότι πρέπει να προσδιοριστεί ότι η τιμή που διαπιστώνεται στην αγορά υπολογίζεται με βάση τις τιμές εκτός ΦΠΑ χωρίς να μπορούν να αφαιρεθούν άλλες επιβαρύνσεις·  ότι το άρθρο 4α του κανονισμού (ΕΟΚ) αριθ. 2657/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3008/84 (4), αναφέρει ότι η διαπίστωση των τιμών της αγοράς για τους αμνούς βάρους μεταξύ 9 και 14 χιλιογράμμων μπορεί να πραγματοποιηθεί πριν από την αφαίρεση των εντοσθίων και της κεφαλής· ότι θα πρέπει να επεκταθεί αυτή η δυνατότητα για τους αμνούς βάρους μέχρι 16 χιλιογράμμων·  ότι τα διαθέσιμα στοιχεία σχετικά με την εξέλιξη του αριθμού των προβάτων οδηγούν στην τροποποίηση των συντελεστών που χρησιμοποιούνται για τον υπολογισμό των τιμών σφαγίων προβάτων στις αντιπροσωπευτικές αγορές της Κοινότητας·  ότι, λόγω της μη καταγραφής των τιμών όσον αφορά την αγορά της Πεσκάρα και της αμεταβλητότητας των τιμών όσον αφορά την αγορά του Παλέρμο, καθώς και της διακοπής αγορών προβείου κρέατος στην αγορά του Alkmaar, πρέπει να διαγραφούν οι αγορές αυτές από τον κατάλογο των αντιπροσωπευτικών αγορών της Ιταλίας και των Κάτων Χωρών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2657/80 τροποποιείται ως εξής:  1. Στο άρθρο 2 παράγραφος 1 πρώτο εδάφιο, προστίθεται η ακόλουθη φράση:  «Η τιμή αυτή υπολογίζεται με βάση τις τιμές εκτός φόρου προστιθεμένης αξίας.»  2. Στο άρθρο 4α, οι όροι «14 χιλιόγραμμα» αντικαθίστανται από τους όρους «16 χιλιόγραμμα».  3. Το παράρτημα Ι αντικαθίσταται από το παράρτημα Ι του παρόντος κανονισμού.  4. Στο παράρτημα ΙΙ τα σημεία Γ1, Η1 και Θ1 αντικαθίστανται από τα σημεία που εμφαίνονται στο παράρτημα ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τον αρχή της περιόδου εμπορίας που αρχίζει το 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Απριλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 1. 4. 1984, σ. 35.  (3) ΕΕ αριθ. L 276 της 20. 10. 1980, σ. 1.  (4) ΕΕ αριθ. L 283 της 27. 10. 1984, σ. 31.   ΠΑΡΑΡΤΗΜΑ Ι  Συντελεστές που χρησιμοποιούνται στον υπολογισμό της τιμής που διαπιστώνεται στις αντιπροσωπευτικές αγορές της Κοινότητας  Βέλγιο 0,2 %  Δανία 0,1 %  Γερμανία (ΟΔ) 2,0 %  Ηνωμένο Βασίλειο 36,9 %  Ελλάδα 16,4 %  Γαλλία 19,4 %  Ιρλανδία 4,2 %  Ιταλία 17,7 %  Λουξεμβούργο -  Κάτω Χώρες 1,5 %  Βόρεια Ιρλανδία 1,6 %  100,0 %  ΠΑΡΑΡΤΗΜΑ ΙΙ  Στοιχεία που λαμβάνονται υπόψη για τον καθορισμό των τιμών που διαπιστώνονται στις αντιπροσωπευτικές αγορές της Κοινότητας  Γ. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  1. Αντιπροσωπευτική αγορά: Ομοσπονδιακή Δημοκρατία της Γερμανίας  Η τιμή που διαπιστώνεται σ' αυτή την αγορά είναι ο σταθμικός μέσος των τιμών που διαπιστώνονται στις ακόλουθες περιοχές:  1.2 //   // Συντελεστές σταθμίσεως   // Βαυαρία  // 25,6 %  // Βόρεια Ρηνανία-Βεστφαλία  // 69,5 %  // Κάτω Σαξονία  // 3,0 %  // Σααρμπρύκεν  // 1,9 %  // Η. ΙΤΑΛΙΑ  //   // 1. Αντιπροσωπευτικές αγορές  // Συντελεστές σταθμίσεως   // α) Roma και Foggia  // 50,0 %  // β) Άλλες αγορές:  // 50,0 %  // Avellino  // 8,8 %  // Firenze  // 8,8 %  // Noci  // 8,8 %  // Nuoro  // 23,6 %  // Θ. ΚΑΤΩ ΧΩΡΕΣ  //  // 1. Αντιπροσωπευτικές αγορές  // Συντελεστές σταθμίσεως  // Bodegraven Breukelen Harlingen Hoorn Nieuwerkerk a/d Ijssel  // Οι τιμές που εξακριβώνται σε κάθε σφαγείο σταθμίζονται δια των συντελεστών που ποικίλλουν κάθε εβδομάδα και οι οποίοι εκφράζουν τη σχέση του αριθμού των εσφαγμένων ζώων σε κάθε σφαγείο δια του εθνικού συνόλου.